புனித மரியன்னை மேல்நிலைப் பள்ளி, குளச்சல்

புனித மரியன்னை மேல்நிலைப் பள்ளி, குளச்சல் (St Mary's Higher Secondary School,Colachel) இந்தியாவில் தமிழ்நாடு மாநிலத்தின் கன்னியாகுமரி மாவட்டம் கல்குளம் வட்டம் குளச்சல் பகுதியில் அமைந்துள்ள ஒரு மேல்நிலைப் பள்ளி ஆகும்.

அமைவிடம்
இது நாகர்கோவில்-திங்கள்நகர் -குளச்சல் பிரதான சாலையில் குளச்சலின் மையப்பகுதியில் அமைந்துள்ளது. இது குளச்சலில் அமைந்துள்ள  பள்ளிகளில்  பழமையானது.

கல்வி சேவை
குளச்சல் சுற்றுப்புற கிராமங்களுக்கு மேல்நிலைக் கல்விக்கான முதல் விருப்பப் பள்ளி இதுவாகும். குளச்சல் கடலோரக் கிராமங்களின் கல்வித் தேவைகளில் இந்தப் பள்ளி முக்கியப் பங்கு வகிக்கிறது. குளச்சலுக்கு அருகிலுள்ள நெய்தல் கிராமங்களான கொட்டில்பாடு, சைமன் காலனி, வாணியக்குடி, குறும்பனை, கோடிமுனை போன்ற மீனவ கிராமத்தைச் சேர்ந்த பெரும்பாலான மாணவ மாணவிகள் இப்பள்ளியில் கல்வி பயில்கின்றனர்.

இதர சேவைகள்
பேரழிவை ஏற்படுத்திய சுனாமி காலத்தில், வீடு மற்றும் உடமைகளை இழந்து நின்ற கடலோர மக்களுக்கு தற்காலிக தங்குமிடமாக இந்தப் பள்ளி பயன்படுத்தப்பட்டது

மேற்கோள்கள் 

பகுப்பு:கன்னியாகுமரி மாவட்டத்தில் உள்ள மேல்நிலைப் பள்ளிகள்